Rusija pooštrava zakone o restrikciji Interneta
Na meti strogoće novih zakona bi se mogao naći i Google
Ruski aktivisti za slobodu medija upozoravaju da ruska Duma razmatra dodatne zakone kako bi se ostvarila veća kontrola nad Internetom , posebno pretraživačima. Odjel Kremlja za medije je prošli mjesec kontaktirao internetske gifante kao što su Facebook, Twitter i Google , da bi ih podsjetio da se u Ruskom kibernetskom prostoru moraju pridržavati ruskih zakona. Kritičari kažu da se postojeći zakoni i oni u razmatranju , koriste kako bi ograničili rad političke opozicije. Aktivisti za slobodu medija kažu da su ruski zakoni u medijskom polju vrlo restriktivni, a stanje bi moglo postati i gore. Ruski zakonodavci sada predlažu da pretražvači, kao što je ruski Yandex ili američki Google, budu odgovorni za materijal koji pronalaze na internetu. Bivši ruski novinar Gregory Asmolov se bavi ulogom interneta u ruskom društvu. Ruski parlamentarci nastoje na neki način iskopirati regulativu Evropske Unije iz 2014. poznatu pod nazivom Pravo da se zaboravi - čime se pretraživači prisiljavaju da uklone zastarjele i irelevantne linkove na zahtjev.No, kaže Asmolov ruski prijedlog seže i mnogo dublje - i dodaje: Asmolov dodaje da su ograničenja na internet pojačana nakon ruskih predsjedničkih izbora 2012.godine. U to vrijeme je ruski pro-putinovski senator,Ruslan Gattarov , zanijekao da se radi o cenzuri. "kazao je tada Gattarov. Medjutim, aktivisti za slobodu informacija kažu da restrikcije interneta podrazumijevaju vrlo široku definiciju onog što je ekstremno. Oni napominju da su opozicione grupe koristile internet kako bi organizirale prosvjede protiv Kremlja 2012. godine, a tada je bio uhapšen i lider oporbe, Alexei Navalny. U intervjuu za Glas Amerike Navalny je rekao da su postupci vlasti vremenski uskladjeni sa nadolazećim izborima. Ruske vlasti insistiraju na tome da ograničenja interneta za cilj imaju zaštitu društva. Ali, kritičari govore da je to samo zavjesa iza koje se krije borba protiv domaće i strane opozicije Vladimiru Putinu.